हेप्टाथलन में भाग ले रही एक अन्य भारतीय पूर्णिमा हेम्ब्रम 800 मीटर में उतरने से पहले जापान की युकी यामासाकी से 18 अंक पीछे थीं, लेकिन उन्होंने बर्मन से थोड़ा पहले दौड़ पूरी की और ओवरऑल 5837 अंक लेकर चौथे स्थान पर रहीं. क्विंगलिंग (5954 अंक) को सिल्वर और यामासाकी (5873) को ब्रॉन्ज मेडल मिला. बर्मन से पहले बंगाल की सोमा बिस्वास तथा कर्नाटक की जेजे शोभा और प्रमिला अयप्पा ही एशियन गेम्स में इस स्पर्धा में मेडल जीत पायी थीं. बिस्वास और शोभा बुसान एशियन गेम्स (2002) और दोहा एशियन गेम्स (2006) में क्रमश: दूसरे और तीसरे स्थान पर रही थीं, जबकि प्रमिला ने ग्वांग्झू (2010) में ब्रॉन्ज मेडल जीता था.